

OGRES NOVADA PAŠVALDĪBA

Reģ.Nr.90000024455, Brīvības iela 33, Ogre, Ogres nov., LV-5001

tālrunis 65071160, e-pasts: ogredome@ogresnovads.lv, www.ogresnovads.lv

PAŠVALDĪBAS DOMES SĒDES PROTOKOLA IZRAKSTS

|  |  |  |
| --- | --- | --- |
| Ogrē, Brīvības ielā 33 | **Nr.2** | 2025. gada 21. februārī |

**7.**

**Par sabiedrības vajadzībām nepieciešamās zemes vienības ar kadastra apzīmējumu**

1. **003 0840 atsavināšanas atlīdzības apstiprināšanu un atsavināšanu**

Ogres novada pašvaldības (turpmāk – Pašvaldība) dome 2023. gada 25. maijā pieņēma lēmumu “Par nekustamo īpašumu Gunāra Astras iela 1A, Ogre, Ogres novads, un Mednieku iela 14, Ogre, Ogres novads, daļu nepieciešamību sabiedrības vajadzībām” (protokols Nr. 7; 14) (turpmāk - Lēmums), ar kuru noteica, ka sabiedrības vajadzībām – Pašvaldību likuma 4. panta pirmās daļas 3. punktā noteiktās pašvaldības autonomās funkcijas – gādāt par pašvaldības īpašumā esošo ceļu būvniecību, uzturēšanu un pārvaldību, nepieciešams atsavināt Vārds Uzvārds, personas kods [personas kods] (turpmāk – Īpašniece), piederošo nekustamo īpašumu daļas:

1. nekustamā īpašuma Gunāra Astras iela 1A, Ogre, Ogres novads, (kadastra numurs 7401 003 0122) sastāvā esošās zemes vienības ar kadastra apzīmējumu 7401 003 0122 daļu 148 m2 platībā (vairāk vai mazāk, cik izrādīsies uzmērot) saskaņā ar robežu skicē iezīmēto teritoriju (Lēmuma 1. pielikums);
2. nekustamā īpašuma Mednieku iela 14, Ogre, Ogres novads, (kadastra numurs 7401 003 0108) sastāvā esošās zemes vienības ar kadastra apzīmējumu 7401 003 0108 daļa 69 m2 platībā (vairāk vai mazāk, cik izrādīsies uzmērot) saskaņā ar robežu skicē iezīmēto teritoriju (Lēmuma 2. pielikums), (turpmāk kopā – Nekustamo īpašumu daļas).

Atbilstoši normatīvajos aktos noteiktajai kārtībai, pamatojoties uz Lēmumā noteikto, Pašvaldības maksas pakalpojumu izcenojumu aprēķinu un atlīdzības noteikšanas komisija (turpmāk - Komisija) uzsāka Nekustamo īpašumu daļu atsavināšanas procesu.

Izvērtējot Pašvaldības Komisijas 2025. gada 4. februāra lēmumu “Par atsavināmās zemes vienības ar kadastra apzīmējumu 7401 003 0840 atlīdzības apstiprināšanu” (sēdes protokols Nr. 4) un pievienotos dokumentus, Pašvaldības dome konstatēja:

1. Lēmums nosūtīts Īpašniecei 2023. gada 12. jūnijā ar paziņojumu Nr. 2-5.2/1091;
2. Komisija saņēma Īpašnieces atbildi (reģistrēta Pašvaldībā 2023. gada 17. augustā ar Nr. 2-4.2/2019), kurā norādīts, ka Īpašniece piekrīt atsavināt Nekustamo īpašumu daļas sabiedrības vajadzībām;
3. Pašvaldība pasūtīja zemes ierīcības projekta izstrādi minēto Nekustamo īpašumu daļu izdalīšanai, veicot robežu pārkārtošanu zemes vienībām ar kadastra apzīmējumu 7401 003 0108 (adrese: Mednieku iela 14, Ogre, Ogres novads) un ar kadastra apzīmējumu 7401 003 0122 (adrese: Gunāra Astras iela 1A, Ogre, Ogres novads), vienlaicīgi nodalot ielu sarkanajās līnijās iekļauto teritoriju, par kuras atsavināšanu sabiedrības vajadzībām pieņemts Lēmums. Tā rezultātā izveidota zemes vienība ar kadastra apzīmējumu 7401 003 0840, ar platību 0,0217 ha, bez adreses (turpmāk – Atsavināmais nekustamais īpašums), kura iekļauta nekustamā īpašuma ar kadastra numuru 7401 003 0122 sastāvā un reģistrēta Zemgales rajona tiesas Ogres pilsētas zemesgrāmatas nodalījumā Nr. 1491;
4. Komisija lūdza sabiedrībai ar ierobežotu atbildību „EIROEKSPERTS”, reģistrācijas numurs 40003650352 (turpmāk - SIA “EIROEKSPERTS”) veikt Atsavināmā nekustamā īpašuma novērtēšanu un noteikt tirgus vērtību;
5. saskaņā ar SIA „EIROEKSPERTS” Atsavināmā nekustamā īpašuma novērtējumu (reģistrācijas Nr. L14447/ER/2025) Atsavināmā nekustamā īpašuma tirgus vērtība uz 2025. gada 4. janvāri ir 4300 EUR (četri tūkstoši trīs simti *euro*) (turpmāk – Vērtējums);
6. 2025. gada 20. janvārī Komisija nosūtīja Īpašniecei vēstuli Nr. K.1-3/1 “Par zemes vienību ar kadastra apzīmējumu 7401 003 0840 novērtējumu”, ar kuru Īpašniece tika aicināta iepazīties ar SIA “EIROEKSPERTS” Vērtējumu un sniegt savu viedokli vai argumentus par to;
7. 2025. gada 30. janvārī Komisija saņēma Īpašnieces atbildi (reģistrēta Pašvaldībā 2025. gada 30. janvārī ar Nr. 2-4.3/215), ar kuru Īpašniece apliecina, ka piekrīt SIA “EIROEKSPERTS” Vērtējumā novērtētajai atlīdzībai;
8. Komisija 2025. gada 4. februāra sēdē (sēdes protokols Nr. 4) nolēma apstiprināt aprēķināto atlīdzību Atsavināmajam nekustamajam īpašumam ar tirgus vērtību – 4300 EUR (četri tūkstoši trīs simti *euro*) un Komisijas lēmumu iesniegt izvērtēšanai un lēmuma pieņemšanai Ogres novada pašvaldības domei.

Ņemot vērā minēto un pamatojoties uz Sabiedrības vajadzībām nepieciešamā nekustamā īpašuma atsavināšanas likuma 4. pantu, 9. panta pirmo daļu, 10. panta pirmo daļu, 11. panta pirmo daļu, 20. panta pirmo daļu, 21. pantu un 26. panta pirmo daļu, Pašvaldību likuma 4. panta pirmās daļas 3. punktu, 10. panta pirmās daļas 16. punktu, Ministru kabineta 2011. gada 15. marta noteikumu Nr. 204 “Kārtība, kādā nosaka taisnīgu atlīdzību par sabiedrības vajadzībām atsavināmo nekustamo īpašumu” 36.1. apakšpunktu,

**balsojot: ar 20 balsīm "Par" (Andris Krauja, Artūrs Mangulis, Atvars Lakstīgala, Dace Māliņa, Dace Veiliņa, Dainis Širovs, Dzirkstīte Žindiga, Egils Helmanis, Gints Sīviņš, Ilmārs Zemnieks, Indulis Trapiņš, Jānis Iklāvs, Jānis Kaijaks, Jānis Siliņš, Kaspars Bramanis, Pāvels Kotāns, Raivis Ūzuls, Rūdolfs Kudļa, Santa Ločmele, Valentīns Špēlis), "Pret" – nav, "Atturas" – nav, "Nepiedalās" – nav**,

Ogres novada pašvaldības dome **NOLEMJ:**

1. **Atsavināt** sabiedrības vajadzībām nekustamā īpašuma, kadastra numurs 7401 003 0122, sastāvā esošo zemes vienību ar kadastra apzīmējumu 7401 003 0840 un kopējo platību 0,0217 ha (turpmāk – Nekustamais īpašums).
2. **Apstiprināt** aprēķināto atlīdzību 4300 EUR (četri tūkstoši trīs simti *euro*) apmērā par sabiedrības vajadzībām nepieciešamo Nekustamo īpašumu.
3. **Noteikt**, ka Nekustamais īpašums tiek atsavināts par aprēķināto atlīdzību 4300 EUR (četri tūkstoši trīs simti *euro*) apmērā.
4. **Uzdot** Ogres novada pašvaldības Centrālās administrācijas Nekustamo īpašumu pārvaldes nodaļai normatīvajos aktos noteiktajā kārtībā:
   1. sagatavot un nosūtīt paziņojumu par pieņemto lēmumu;
   2. zemesgrāmatā ierakstīt atzīmi par aizliegumu atsavināt un apgrūtināt Nekustamo īpašumu ar lietu un saistību tiesībām bez Ogres novada pašvaldības piekrišanas;
   3. organizēt pirkuma līguma noslēgšanu un īpašuma tiesību nostiprināšanu zemesgrāmatā.
5. **Noteikt**, ka visi izdevumi saistībā ar Nekustamā īpašuma atsavināšanu, saskaņā ar normatīvajos aktos noteikto kārtību, tiek segti no šim mērķim paredzētajiem Ogres novada pašvaldības 2025. gada budžeta līdzekļiem.
6. **Kontroli** par lēmuma izpildi uzdot Ogres novada pašvaldības izpilddirektoram.

(Sēdes vadītāja,

domes priekšsēdētāja E. Helmaņa paraksts)